钦定古今图书集成/历象汇编/庶征典/第027卷 > 《晋书》 > 《天文志》
## 钦定古今图书集成/历象汇编/庶征典/第027卷 > 《晋书》 > 《天文志》

十二次，班固取《三统历》十二次配十二野，其言最详。
又有费直说《周易》、蔡邕《月令章句》，所言颇有先后。魏
太史令陈卓更言郡国所入宿度，今附而次之。
自轸十二度至氐四度为寿星，于辰在辰。郑之分野，
属兖州。费直《周易分野》：“寿星起轸七度。”蔡邕《月令章
句》：“寿星起轸六度，自氐五度至尾九度为大火，于辰
在卯。”宋之分野，属豫州。费直起氐十一度。蔡邕起亢
八度，自尾十度至南斗十一度，为“析木”，于辰在寅。燕
之分野，属幽州。费直起尾九度。蔡邕起尾四度，自南
斗十二度至须女七度，为星纪，于辰在丑。吴越之分
野，属扬州。费直起斗十度。蔡邕起斗六度，自须女八
度至危十五度，为“元枵”，于辰在子。齐之分野，属青州。
费直起女六度。蔡邕起女二度，自危十六度至奎四
度为娵訾，于辰在亥。卫之分野，属并州。费直起危十
四度。蔡邕起危十度，自奎五度至胃六度为降娄，于
辰在戌。鲁之分野，属徐州。费直起奎二度。蔡邕起奎
八度，自胃七度至毕十一度为大梁，于辰在酉。赵之
分野，属冀州。费直起娄十度。蔡邕起胃一度，自毕十
二度至东井十五度，为实沈，于辰在申。魏之分野，属
益州。费直，起毕九度。蔡邕起毕六度，自东井十六度
至柳八度，为鹑首，于辰在未。秦之分野，属雍州。费直，
起井十二度。蔡邕起井十度，自柳九度至张十六度，
为鹑火，于辰在午。周之分野，属三河。费直，起柳五度。
蔡邕起柳三度。自张十七度至轸十一度，为鹑尾，于
辰在巳，楚之分野，属荆州。费直，起张十三度。蔡邕起
张十二度。